cyanic-selkie/wikianc huggingface dataset:
Σερβιλία (σύζυγος του Λέπιδου του Νεότερου)
Έρευνα
Στο παρελθόν οι ιστορικοί πίστευαν μερικές φορές ότι η Σερβιλία και ο Αύγουστος είχαν πράγματι παντρευτεί, αλλά σήμερα είναι ευρέως αποδεκτό ότι ούτε που αρραβωνιάστηκαν.
Έχει προταθεί ότι ο χαρακτήρας της Λαβίνιας στην Αινειάδα γράφτηκε με πρότυπο τη Σερβιλία.
Πολιτιστικές απεικονίσεις
Η Σερβιλία εμφανίζεται στη σειρά Κύριοι της Ρώμης της Κολίν ΜακΚάλοφ, για πρώτη φορά στη σειρά Το άλογο τού Οκτωβρίου, όπου ο Οκταβιανός υπόσχεται στον πατέρα της να τη νυμφευτεί, για να τον πάρει στο πλευρό του, αλλά όταν αυτό αποφασίζεται, εκείνη είναι ακόμη πολύ μικρή για να παντρευτεί, οπότε ο Oκταβιανός σχεδιάζει να αναβάλλει τον αρραβώνα, μέχρι αυτή να μπορεί να βρει κάποιον που είναι πραγματικά ερωτευμένη. Στο μυθιστόρημα Aντώνιος και Κλεοπάτρα τού 2007 της Αυστραλής συγγραφέα Κολίν ΜακΚάλοφ, η Σερβιλία αναφέρεται πολλές φορές. Περιγράφεται ως παρθένα, για την οποία ο Οκταβιανός δεν ενδιαφέρεται καθόλου, και ξέρει ότι θα παντρευτεί τον Λέπιδο.
Βαλκανικοί Αγώνες Στίβου 1961
Οι 20οί Βαλκανικοί Αγώνες Στίβου 1961 έγιναν στο Βελιγράδι από 15 ως 17 Σεπτεμβρίου. Μετείχαν οι πέντε βαλκανικές χώρες εκτός από την Αλβανία. Η Ελλάδα πήρε μέρος μόνο στους άνδρες. Νικήτρια στους άνδρες αναδείχθηκε η Γιουγκοσλαβία και στις γυναίκες η Ρουμανία. Στα αγωνίσματα ανδρών προστέθηκε και το βάδην.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1961 Κατηγορία:Αθλητισμός στο Βελιγράδι
Škoda 440
Το Škoda 440, μαζί με τα παρόμοια 445 και 450, ήταν μικρομεσαία αυτοκίνητα που παρήχθησαν και διατέθηκαν στην αγορά από την τότε τσεχοσλοβακική και σήμερα τσεχική αυτοκινητοβιομηχανία Škoda Auto, μεταξύ του 1955 και του 1959. Στην πρώην Τσεχοσλοβακία ονομάζονταν με το εκεί δημοφιλές όνομα Spartak (Σπάρτακος). Το 440 αντικατέστησε το 1101 Tudor, το οποίο παραγόταν από το 1946 έως το 1952, αν και υπήρξε ένα ενδιάμεσο χρονικά μοντέλο, που ήταν το Škoda 1200 του 1952 - 1956.
Συνολικά κατασκευάστηκαν 75.417 αντίτυπα σειράς 440 και 9.375 αντίτυπα από την σειρά 445, η οποία είχε κινητήρα 1.2 λίτρων, έναντι 1.1 λίτρων της 440. Επίσης, από την καμπριολέ έκδοση, που διατέθηκε ως 450 και έφερε τον κινητήρα των 1.2 λίτρων, παρήχθησαν μόλις 1.010 αντίτυπα. Αντικαταστάθηκαν από το Škoda Octavia το 1959, ενώ το κάμπριο 450 από το Škoda Felicia επίσης το 1959.
Κινητήρες και επιδόσεις
Τα τρία μοντέλα είχαν τους παρακάτω κινητήρες, τεχνικά χαρακτηριστικά και επιδόσεις:
Η επιτάχυνση 0 - 100 χιλιόμετρα την ώρα στα μοντέλα 440 και 445 ερχόταν σε 42 δευτερόλεπτα.
Διάδοχοι
Τα σεντάν και στέισον βάγκον 440 και 445 αντικαταστάθηκαν από το Škoda Octavia, ενώ το 450 convertible (καμπριολέ) από το Škoda Felicia.
Εξωτερικοί σύνδεσμοι
440 Κατηγορία:Τσεχικά αυτοκίνητα Κατηγορία:Μικρομεσαία αυτοκίνητα
Ο μπαμπάς εκπαιδεύεται
Ο μπαμπάς εκπαιδεύεται είναι τρίπρακτη κωμωδία ηθών, του θεατρικού συγγραφέα Σπύρου Μελά. Η κωμωδία πραγματεύεται την “μεταμόρφωση” ενός αγαθού ταβερνιάρη του Πειραιά, σε αστό επιχειρηματία, προκειμένου να ικανοποιήσει τις φιλοδοξίες του γιού του
Το έργο γράφτηκε το καλοκαίρι του 1935 για τον θίασο της ηθοποιού Αλίκης Νορ με πρωταγωνιστή τον Βασίλη Λογοθετίδη. Παίχτηκε στις 16 Αυγούστου του 1935, στο θέατρο Αλίκης, με σκηνοθέτη τον ίδιο τον συγγραφέα. Εκτός από τον Λογοθετίδη, τους κύριους ρόλους κρατούσαν η Αλίκη και ο Κώστας Μουσούρης.
Πρωτοδημοσιεύτηκε – αμέσως μετά την παράσταση, στο περιοδικό Νέα Εστία, ενώ σε βιβλίο εκδόθηκε το 1939 από τον εκδοτικό οίκο του Σαλίβερου.
Μπίλυ Κρίσταλ
Ο Μπίλυ Κρίσταλ (William Edward "Billy" Crystal), γεννήθηκε στις 14 Μαρτίου 1948 και είναι Αμερικανός ηθοποιός, συγγραφέας, παραγωγός, κωμικός και σκηνοθέτης. Αναδείχτηκε τη δεκαετία του 1970 στο ρόλο του Τζόντι Ντάλλας στην αμερικάνικη σειρά "Soap" και έγινε σταρ του Χόλιγουντ στις δεκαετίες του 1980 και 1990 με την εμφάνισή του στις μεγάλες εμπορικές επιτυχίες "Όταν ο Χάρι Γνώρισε την Σάλι..." και "Τι έκανες Μπαμπά στην άγρια Δύση;".
Ο μπαμπάς εκπαιδεύεται
Αμέσως μετά την παράσταση του έργου, ο Μελάς το διασκεύασε σε μυθιστόρημα για το περιοδικό Μπουκέτο. Το έργο γνώρισε αμέσως εμπορική επιτυχία, παίζεται για έναν συνεχόμενο χρόνο (γεγονός πρωτοφανές για την εποχή) με μόνη αλλαγή τον Χριστόφορο Νέζερ που αντικαθιστά τον Βασίλη Λογοθετίδη.
Μπίλυ Κρίσταλ
Τηλεόραση
Ο πρώτος σημαντικός ρόλος του Κρίσταλ ήταν αυτός του Jodie Dallas στη σειρά "Soap", ένας από τους πρώτους γκέι χαρακτήρες που εμφανίστηκαν στην αμερικανική τηλεόραση. Το 1976, ο Κρίσταλ εμφανίστηκε σε ένα επεισόδιο του "All in the Family". Έχει κάνει stand-up στο γνωστό αμερικάνικο σόου "Saturday Night Live", έπειτα ήταν ο παρουσιαστής ενός επεισοδίου του σόου και εν τέλει μπήκε στο καστ του το 1984. Ο Κρίσταλ εμφανίστηκε επίσης σε τηλεπαιχνίδια όπως το "The Hollywood Squares" και το "The $20,000 Pyramid". Κρατάει το ρεκόρ του παρουσιαστή που κατάφερε να φέρει τον διαγωνιζόμενο συνέταιρό του στη κορυφή της πυραμίδας στο μικρότερο χρονικό διάστημα (26 δευτερόλεπτα).
Ο μπαμπάς εκπαιδεύεται
Το 1936 θα διασκευαστεί σε οπερέτα, σε μουσική του Νίκου Χατζηαποστόλου και θα παιχτεί από τον μουσικό θίασο του Πέτρου Κυριακού, ενώ το 1953 θα μεταφερθεί στον κινηματογράφο με τον ίδιο τίτλο, σε σκηνοθεσία Γιώργου Λαζαρίδη και με τον Πέτρο Κυριακό στον πρωταγωνιστικό ρόλο. Η δεύτερη μεταφορά του στον κινηματογράφο θα γίνει το 1977 με τον τίτλο Ο κυρ-Γιώργης εκπαιδεύεται και με πρωταγωνιστή τον Διονύση Παπαγιαννόπουλο.
Μπίλυ Κρίσταλ
Τηλεόραση
Ο Κρίσταλ έχει παρουσιάσει τα βραβεία Όσκαρ εννέα φορές, με πρώτη φορά το έτος 1990 και τελευτάια φορά μέχρι στιγμής το έτος 2012.
Ο μπαμπάς εκπαιδεύεται
Για την τηλεόραση θα διασκευαστεί το 1979, σε σκηνοθεσία του Γρηγόρη Γρηγορίου και με τον Ανδρέα Φιλιππίδη στον πρωταγωνιστικό ρόλο.
Μπίλυ Κρίσταλ
Φιλανθρωπία
Το 1986, ο Κρίσταλ ξεκίνησε την παρουσίαση του "Comic Relief" με τους Ρόμπιν Γουίλλιαμς και Γούπι Γκόλντμπεργκ. Το "Comic Relief" μάζευε χρήματα για άστεγους άντρες, γυναίκες και παιδιά στις Η.Π.Α..
Παραπομπές
Κατηγορία:Αμερικανοί κωμικοί σκετς Κατηγορία:Αμερικανοί σκηνοθέτες Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Ο μπαμπάς εκπαιδεύεται
Η υπόθεση
Ο Προκόπης Κολαούζος, ταβερνιάρης στον Πειραιά, έχει σπουδάσει τον γιο του Γιάννη στην Ευρώπη. Εκείνος, παντρεμένος με μια πλούσια γυναίκα, δείχνει να ντρέπεται για την καταγωγή του και τον πατέρα του, φτάνοντας στο σημείο να αλλάξει και το επίθετό του. Προσκαλεί τον πατέρα του να αφήσει την ζωή του στην ταβέρνα του Πειραιά και να παέι να μείνει μαζί με την οικογένεια του γιου του, προσποιούμενος όμως τον πλούσιο επιχειρηματία από τη Ρουμανία. Ο Κολαούζος αρχικά διστάζει, αλλά μόλις μαθαίνει την γέννηση του εγγονού του, αποφασίζει να “εκπαιδευτεί από την αρχή”. Ο μπαμπάς μαθαίνει να ζει και να φέρεται σύμφωνα με τους τρόπους της αστικής τάξης, ώστε να είναι έτοιμος να εκπροσωπήσει επάξια τον γιό του, που πολιτεύεται και επιδιώκει να γίνει και υπουργός. Ζώντας, όμως, μέσα στο περιβάλλον του γιου του, βλέπει την πραγματικότητα της ζωής του. Η γυναίκα του, Ριρή, έχει εραστή και μάλιστα περιμένει το παιδί του, λέγοντας ψέματα ότι είναι του Γιάννη. Αν και σαν πρώτη αντίδραση ο Κολαούζος κρύβει την αλήθεια από το γιο του – φοβούμενος την συναισθηματική κατάρρευσή του, ωστόσο, στο τέλος, την αποκαλύπτει. Οι δυο τους, πατέρας και γιός, εγκαταλείπουν αυτήν τη ζωή για πάντα.
Double Live Assassins
Η ηχογράφηση του πραγματοποιήθηκε κατά την περιοδεία για την προώθηση του άλμπουμ "Kill Fuck Die", το 1997.
Ο μπαμπάς εκπαιδεύεται
Εξωτερικοί σύνδεσμοι
Κατηγορία:Θεατρικά έργα του Σπύρου Μελά
Double Live Assassins
CD 1
1. The Medley (Lawless) - 11:32
3. Animal (Fuck Like a Beast) (Lawless) - 4:13
4. L.O.V.E. Machine (Lawless) - 4:16
7. U (Lawless, Holmes) - 5:34
8. The Real Me (Townshend) - 3:37
9. Kill Your Pretty Face (Lawless, Holmes) - 6:34
10. The Horror (Lawless, Holmes) - 9:10
CD 2
1. Blind in Texas (Lawless) - 5:34
2. The Headless Children (Lawless) - 5:46
3. The Idol (Lawless) - 6:14
4. The Crimson Idol Medley (Lawless) - 10:37
5. Little Death (Lawless, Holmes) - 4:17
6. Mean Man (Lawless) - 3:51
7. Rock and Roll to Death (Lawless) - 3:52
Τα μέλη των W.A.S.P.
Το "Double Live Assassins" ηχογραφήθηκε από τους εξής μουσικούς:
Πηγές
Κατηγορία:Δισκογραφία των W.A.S.P. Κατηγορία:Άλμπουμ του 1998
Μισέλ Ρενό
Η Μισέλ Ρενό (Michelle Renaud, γεννημένη ως Μισέλ Ρενό Ρουέσγα Michelle Renaud Ruesga, 9 Σεπτεμβρίου 1988 -) είναι Μεξικανή ηθοποιός.
Το 1992 ντεμπούτο της στην τηλενουβέλα Ángeles sin paraíso. Το 2004 επέστρεψε στην τηλεόραση και πρωταγωνιστώντας στην τηλενουβέλα Rebelde. Το 2009 έπαιξε στην τηλενουβέλα Camaleones, και το 2014 έπαιξε τον πρώτο της πρωταγωνιστικό ρόλο La sombra del pasado.
Παραπομπές
Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης
Ερντρ
Ο Ερντρ είναι ποταμός της Γαλλίας που διασχίζει τους νομούς της Λουάρ-Ατλαντίκ και της Μαιν-ε-Λουάρ. Αποτελεί δεξιό παραπόταμο του Λίγηρα.
Γενική παρουσίαση
Ο Ερντρ, ο οποίος πηγάζει στο Λα Πουέζ (λίμνη Κλαιρέ ), περίπου είκοσι μίλια βόρειο-δυτικά της Ανζέ, Μαιν-ε-Λουάρ είναι ένας γαλλικός ποταμός, παραπόταμος του Λίγηρα, στον οποίο χύνεται στη Νάντη, στο Λουάρ-Ατλαντίκ. Το μήκος του είναι 97,4 χιλιόμετρα.
Με τα πολλά αρχοντικά, τα πάρκα και τα κάστρα που βρίσκονται στις όχθες του, ο Ερντρ φέρει τον τίτλο του «πιο όμορφου ποταμού της Γαλλίας", τον οποίο του έδωσε ο Φραγκισκος ο Α΄.
Πορεία του Ερντρ
thumb|right|Οι πηγές του Ερντρ, λίμνη Κλαιρέ στην [[Λα Πουέζ, Μαιν-ε-Λουάρ]] thumb|right|Η λίμνη Κλαιρέ από όπου πηγάζει ο Ερντρ thumb|right|Η Συμβολή του του Ερντρ και του Λίγηρα στην Ναντ Νομοί που διασχίζει: Κοινότητες που διασχίζει (από τις πηγές έως τις εκβολές):
Στον νομό Μαιν-ε-Λουάρ Στον νομό Λουάρ-Ατλαντίκ Η πορεία του Ερντρ χωρίζεται σε 3 κύρια τμήματα:
Εξωτερικοί σύνδεσμοι
Κατηγορία:Ποταμοί της Γαλλίας Κατηγορία:Λεκάνη του Λίγηρα
Ευάγγελος Βενιζέλος
Ο Ευάγγελος Βενιζέλος (Θεσσαλονίκη, 1 Ιανουαρίου 1957) είναι Έλληνας πολιτικός του χώρου της κεντροαριστεράς, ο οποίος χρημάτισε Αντιπρόεδρος της Κυβέρνησης της Ελλάδας σε τρεις κυβερνήσεις, πολλές φορές Υπουργός καθώς και Πρόεδρος του ΠΑΣΟΚ. Ήταν από τα ηγετικά πολιτικά πρόσωπα που συνδέθηκαν με τη διαχείριση της ελληνικής κρίσης χρέους. Σήμερα, απέχει από την ενεργό πολιτική προτιμώντας την διδασκαλία, επιστρέφοντας στην έδρα του Συνταγματικού Δικαίου στο Τμήμα Νομικής του Αριστοτελείου Πανεπιστημίου Θεσσαλονίκης. Το 2015 ίδρυσε τον "Κύκλο Ιδεών", ένα think tank που λειτουργεί ως forum δημοσίου διαλόγου. Το 1990 εξελέγη μέλος της Κεντρικής Επιτροπής του ΠΑ.ΣΟ.Κ. και εκλεγόταν συνεχώς βουλευτής Α' Θεσσαλονίκης από το 1993 έως το 2015
Πανεπιστημιακή σταδιοδρομία
To 1974 εισήχθη στη Νομική Σχολή του Αριστοτελείου Πανεπιστημίου Θεσσαλονίκης. Κατά τη διάρκεια των σπουδών του διετέλεσε μέλος του Συλλόγου Φοιτητών Νομικής και των Συμβουλίων της Φοιτητικής Ένωσης του Πανεπιστημίου Θεσσαλονίκης και της Εθνικής Φοιτητικής Ένωσης Ελλάδος. Αποφοίτησε από τη Νομική το 1978 και πραγματοποίησε τις μεταπτυχιακές σπουδές στο Πανεπιστήμιο του Παρισιού ΙΙ.
Το 1980 αναγορεύθηκε διδάκτωρ Νομικής στη Νομική Σχολή του Αριστοτελείου Πανεπιστημίου Θεσσαλονίκης, όπου το 1984 εκλέχθηκε υφηγητής και στη συνέχεια καθηγητής του Συνταγματικού Δικαίου.
Είναι επίτιμος διδάκτορας νομικής του Πανεπιστημίου La Trobe της Μελβούρνης. Το συγγραφικό του έργο περιλαμβάνει βιβλία και μελέτες στο πεδίο του συνταγματικού δικαίου, της πολιτικής θεωρίας, της πολιτιστικής πολιτικής κ.ά. Πιο πρόσφατα, παράλληλα με την πολιτική του δραστηριότητα, το συγγραφικό του έργο αφορά την αναθεώρηση του Συντάγματος, την προοπτική του Ευρωπαϊκού Συντάγματος, τις σχέσεις Κράτους και Εκκλησίας, το «ανοιχτό κόμμα» ως μορφή συλλογικού πολιτικού υποκειμένου της μεταβιομηχανικής εποχής, τον «Πολιτισμό των Πολιτισμών» ως απάντηση στη θεωρία της «σύγκρουσης των πολιτισμών», τη σχέση «ελληνικότητας» και «δυτικότητας» κ.α.
Πολιτική σταδιοδρομία
Το 1998 ως Υπουργός Πολιτισμού υπέγραψε την αναγνώριση της Γενοκτονίας των Ελλήνων της Μικράς Ασίας από το Τουρκικό Κράτος με την καθιέρωση της 14ης Σεπτεμβρίου ως ημέρας εθνικής μνήμης.
Διετέλεσε μέλος του Εκτελεστικού Γραφείου του ΠΑΣΟΚ. Ακόμη, ήταν ο εισηγητής της Αναθεώρησης του Ελληνικού Συντάγματος που άρχισε το 1996 και ολοκληρώθηκε τον Απρίλιο του 2001. Εισηγήθηκε νομοθετικό έργο στους τομείς των μέσων ενημέρωσης, της δικαιοσύνης, της ενέργειας, του πολιτισμού κ.ά.
Με εισήγησή του ψηφίστηκαν μεταξύ άλλων νόμοι για τα μέσα ενημέρωσης, για την απορρύθμιση της αγοράς ηλεκτρικής ενέργειας, για την προστασία των αρχαιοτήτων και της πολιτιστικής κληρονομιάς. Κατά τη θητεία του στο Υπουργείο Πολιτισμού οργανώθηκε η αμφιλεγόμενη Πολιτιστική Ολυμπιάδα ενόψει των Ολυμπιακών Αγώνων της Αθήνας του 2004.
Ως Υπουργός Πολιτισμού επικρίθηκε για την απόφασή του τον Δεκέμβριο του 2003 να επιβάλει την απομάκρυνση του έργου “Asperges Me”, που επιδείκνυε ένα σταυρό και ένα πέος σε στύση, μετά από αντιδράσεις που ξεκίνησαν από τον Γιώργο Καρατζαφέρη. Το έργο αυτό είχε φιλοτεχνήσει ο Thierry de Cordier με το οποίο και συμμετείχε στη διεθνή έκθεση OUTLOOK, που πραγματοποιήθηκε υπό την αιγίδα του Υπουργείου Πολιτισμού στο πλαίσιο της Πολιτιστικής Ολυμπιάδας. Για αυτή την παρέμβασή του δήλωσε ότι «η ελευθερία στην τέχνη περιορίζεται από τον νόμο και το κοινό γούστο». Σε σημείωμά του στον κατάλογο της έκθεσης ανέφερε «Οι καλλιτέχνες που έχουν κληθεί να παρουσιάσουν τη δουλειά τους σε όλο το φάσμα των εικαστικών τεχνών, "δρουν" ελεύθερα, με μοναδικό όριο την έμπνευση, το ταλέντο και τις επιλογές τους».
Διεκδίκηση της Προεδρίας του ΠΑΣΟΚ
200px|αριστερά|μικρογραφία|Ο Βαγγέλης Βενιζέλος το 2007, στην Κομοτηνή, ως υποψήφιος πρόεδρος του ΠΑΣΟΚ. Μετά την ήττα του ΠΑΣΟΚ στις εκλογές της 16ης Σεπτεμβρίου 2007 (όπου εξελέγη πρώτος σε σταυρούς στην Περιφέρεια της Α' Θεσσαλονίκης ) δήλωσε εμμέσως πλην σαφώς ότι θα διεκδικήσει την αρχηγία του κινήματος. Την εν λόγω δήλωση έκανε αιφνιδιαστικά στο Ζάππειο Μέγαρο και ζωντανά σε όλα τα μεγάλα τηλεοπτικά κανάλια της Ελλάδας τις πρώτες πρωινές ώρες της 17ης Σεπτεμβρίου. Μαζί του τάχθηκαν αμέσως στελέχη του ΠΑΣΟΚ, όπως ο Ανδρέας Λοβέρδος, ο Κίμων Κουλούρης και ο Χρίστος Βερελής. Ωστόσο, μετά τις εσωκομματικές εκλογές που διεξήχθησαν στις 11 Νοεμβρίου 2007, δεν κατάφερε να πάρει την αρχηγία του κινήματος. Οι εκλογές ανέδειξαν αρχηγό (για 2η συνεχή τετραετία) τον Γιώργο Παπανδρέου, στη δεύτερη θέση τον Ε. Βενιζέλο και τρίτο τον Κώστα Σκανδαλίδη.
Κυβερνητική θητεία μετά το 2009
Στις εκλογές της 4ης Οκτωβρίου 2009 επανεκλέχθηκε βουλευτής της Α' περιφέρειας Θεσσαλονίκης, πρώτος σε σταυρούς προτίμησης. Στις 7 Οκτωβρίου 2009 και μετά τη νίκη του ΠΑΣΟΚ στις εκλογές ορκίστηκε Υπουργός Εθνικής Άμυνας στην Κυβέρνηση Γεωργίου Παπανδρέου 2009. Η ανάθεση του Υπουργείου συνοδεύτηκε όμως και από μείωση των αρμοδιοτήτων του, καθώς αφενός ο νευραλγικός τομέας των εξοπλισμών ανατέθηκε στον Αναπληρωτή Υπουργό Πάνο Μπεγλίτη, άνθρωπο εμπιστοσύνης του Γιώργου Παπανδρέου, και αφετέρου οι εισηγήσεις άμυνας προς το Κυβερνητικό Συμβούλιο Εξωτερικών και Άμυνας (ΚΥΣΕΑ) ανατέθηκαν στον Αντιπρόεδρο της Κυβέρνησης Θεόδωρο Πάγκαλο.
Τον Ιούνιο του 2011 η επικείμενη ψήφιση του μεσοπρόθεσμου προγράμματος δημοσιονομικής προσαρμογής 2012-2015 προκάλεσε έντονες κοινωνικές αντιδράσεις που εκφράστηκαν με μεγάλες πολυήμερες διαδηλώσεις και κυβερνητική κρίση που συνοδεύτηκε με παραιτήσεις και ανεξαρτητοποιήσεις βουλευτών. Η κατάσταση αυτή οδήγησε στον κυβερνητικό ανασχηματισμό της 17ης Ιουνίου, με τον οποίο ο Ευάγγελος Βενιζέλος ανέλαβε το Υπουργείο Οικονομικών, σε μία πολύ κρίσιμη περίοδο της ελληνικής κρίσης χρέους. Παράλληλα ανέλαβε και Αντιπρόεδρος της Κυβέρνησης.
Επί των ημερών του ψηφίστηκε το μεσοπρόθεσμο πρόγραμμα δημοσιονομικής προσαρμογής και υπήρξε η συμφωνία της συνόδου κορυφής της Ευρωπαϊκής Ένωσης της 21ης Ιουλίου για τη μείωση του ελληνικού χρέους. Στο επόμενο διάστημα ο Ευάγγελος Βενιζέλος δέχτηκε έντονη κριτική για τη διμερή συμφωνία με τη Φινλανδία, με την οποία της εξασφαλίζονταν εγγυήσεις για συμμετοχή της στο νέο πακέτο διάσωσης της Ελλάδας. Η συμφωνία μεταξύ των δύο χωρών προκάλεσε άμεσα αντιδράσεις άλλων χωρών της Ευρωζώνης, όπως η Αυστρία, η Ολλανδία και η Σλοβακία, που απαίτησαν αντίστοιχες συμφωνίες, άλλα και της Γερμανίας, που παρενέβη για να θέσει άκυρη τη συμφωνία Ελλάδας-Φινλανδίας.
Ακολούθησε η ψήφιση του πολυνομοσχεδίου για το νέο βαθμολόγιο-μισθολόγιο του δημοσίου, τις μειώσεις σε κύριες και επικουρικές συντάξεις, τις μειώσεις στο εφάπαξ, τη νέα φορολογική κλίμακα και τις αλλαγές στα εργασιακά. Στις 27 Οκτωβρίου 2011 υπήρξε συμφωνία της συνόδου κορυφής της ΕΕ για «κούρεμα» του ελληνικού χρέους έως 50%, που χαιρετίστηκε θετικά από την Κυβέρνηση. Λίγες μέρες μετά και ενώ η χώρα βρισκόταν σε κλίμα κοινωνικής έντασης ο πρωθυπουργός ανακοίνωσε την απόφασή του για διεξαγωγή δημοψηφίσματος. Ο Βενιζέλος δε διαφώνησε με αυτή την πρόταση και την υπερασπίστηκε σε τηλεοπτική του εμφάνιση. Τρεις μέρες μετά και αφού είχε προηγηθεί η από κοινού ανακοίνωση της Άνγκελα Μέρκελ και του Νικολά Σαρκοζί πως από το αποτέλεσμα του δημοψηφίσματος θα κριθεί στην ουσία η παραμονή της Ελλάδας στην Ευρωζώνη αλλά και πως παγώνει η εκταμίευση της έκτης δόσης του παλαιότερου πακέτου διάσωσης μέχρι τη διενέργεια του δημοψηφίσματος, τάχθηκε κατά του δημοψηφίσματος.
Στη νέα Κυβέρνηση συνεργασίας ΠΑΣΟΚ-ΝΔ-ΛΑΟΣ του Λουκά Παπαδήμου διατήρησε τη θέση του Αντιπροέδρου της Κυβέρνησης και του Υπουργού Οικονομικών. Στα τέλη Νοεμβρίου στην ετήσια αξιολόγηση της βρετανικής εφημερίδας Financial Times, ο Ευάγγελος Βενιζέλος κατέλαβε την τελευταία θέση μεταξύ των υπουργών οικονομικών της ΕΕ.
Πρόεδρος του ΠΑΣΟΚ και κυβερνητικός εταίρος
Στην εθνική συνδιάσκεψη του ΠΑΣΟΚ στις 12 Μαρτίου του 2012 ανακηρύχθηκε ο μοναδικός υποψήφιος για το αξίωμα του προέδρου του κόμματος, καθώς ήταν ο μοναδικός ο οποίος κατάφερε να συγκεντρώσει τον απαραίτητο αριθμό υπογραφών βάσει καταστατικού.
Μετά τις Εθνικές Εκλογές του 2012, υπήρξε συμφωνία μεταξύ του ΠΑΣΟΚ, της ΝΔ και της ΔΗΜΑΡ, για συγκρότηση Κυβέρνησης Συνασπισμού, με Πρωθυπουργό τον Πρόεδρο της ΝΔ Αντώνη Σαμαρά. Τα μέλη της τρικομματικής αυτής Κυβέρνησης επιλέχθηκαν από τους τρεις πολιτικούς αρχηγούς. Ο Ευάγγελος Βενιζέλος, επέλεξε να μην προτείνει κοινοβουλευτικά στελέχη του κόμματός του, αλλά πρότεινε προσωπικότητες οι οποίες δεν είναι "καθαρά" στελέχη του κόμματος.
Μετά την αποχώρηση της ΔΗΜΑΡ από την Κυβέρνηση, ξεκαθάρισε ότι στηρίζει τη Κυβέρνηση. Μαζί με τον Πρωθυπουργό Αντώνη Σαμαρά, προχώρησαν σε Ανασχηματισμό της Κυβέρνησης, με τον ίδιο να αναλαμβάνει Αντιπρόεδρος της Κυβέρνησης και Υπουργός Εξωτερικών της χώρας.
Στον ανασχηματισμό, επέλεξε να τοποθετήσει κοινοβουλευτικά στελέχη του ΠΑΣΟΚ. Τις δύο αυτές θέσεις κράτησε και μετά τον δεύτερο ανασχηματισμό της κυβέρνησης, στις 9 Ιουνίου του 2014.
Εκλογές Ιανουαρίου 2015 και παραίτηση
Στις 9 Δεκεμβρίου 2014, δήλωσε ότι το ΠΑΣΟΚ θα ψηφίσει υπέρ της εκλογής του Σταύρου Δήμα στην Προεδρία της Δημοκρατίας, κάτι το οποίο έπραξε και στις τρεις άκαρπες ψηφοφορίες. Οδήγησε το κόμμα στις βουλευτικές εκλογές του Γενάρη του 2015, στις οποίες πήρε πολύ χαμηλό ποσοστό και εξελέγη έβδομο, με μόλις 4,68% των ψήφων και 13 βουλευτές. Μετά από αυτήν την εξέλιξη, ανακοίνωσε τη διεξαγωγή συνεδρίου τον Ιούνιο.
Στην τέταρτη ψηφοφορία για την Προεδρία της Δημοκρατίας δήλωσε ότι θα στηρίξει την υποψηφιότητα του Νίκου Αλιβιζάτου. Τελικώς, έπειτα από εσωκομματικές πιέσεις, παραιτήθηκε από τη θέση του προέδρου στις 5 Ιουνίου 2015.
Αποχώρηση από το Κίνημα Αλλαγής
Την 1η Ιουνίου 2019, αποχώρησε από το ΚΙΝΑΛ λόγω διαφωνίας με τους χειρισμούς της προέδρου Φώφης Γεννηματά. Αφορμή αποτέλεσε η τοποθέτηση του Γιώργου Καμίνη ως επικεφαλής του ψηφοδελτίου επικρατείας ενόψει των βουλευτικών εκλογών του 2019, με τον ίδιο να τοποθετείται στην τελευταία θέση.
Η δήλωση αποχώρησής του έχει ως εξής : ''«Η κυρία Φώφη Γεννηματά ζήτησε να συναντηθούμε σήμερα. Στη συνάντηση μας μου είπε πως θεωρεί ότι έχουμε διαφορές ως προς τη γραμμή του ΚΙΝΑΛ, ότι είχε υποθέσει πως επιθυμώ να διαδραματίζω ένα ευρύτερο ρόλο και ότι σε κάθε περίπτωση έχει δεσμευθεί να τοποθετήσει στη θέση του επικεφαλής του ψηφοδελτίου επικρατείας του ΚΙΝΑΛ άλλο πρόσωπο. Μου είπε επίσης ότι δεν θα ήθελε να φανεί ότι δεν στηρίζω εκλογικά το ΚΙΝΑΛ και ως εκ τούτου η τελευταία θέση στο ψηφοδέλτιο επικρατείας θα μπορούσε να καλυφθεί από εμένα.''
''Ευχαρίστησα την κυρία Γεννηματά γιατί αντιλαμβάνεται το ρόλο μου ως ευρύτερο, αυτό όμως αντιφάσκει με την πρόταση της για τη συμμετοχή μου στην τελευταία θέση του ψηφοδελτίου επικρατείας. Εξέφρασα τη βεβαιότητα μου ότι αντιλαμβάνεται πλήρως τις πολιτικές συνέπειες της επιλογής της. Δεν της ευχήθηκα καλή επιτυχία σε ένα σχέδιο που καθιστά το ΚΙΝΑΛ ουρά του ΣΥΡΙΖΑ, αλλά την ευχαρίστησα γιατί θα έχω πλέον τη δυνατότητα, χωρίς κομματικές δεσμεύσεις, να υπερασπιστώ δυναμικά τις θέσεις μου για το μέλλον της Πατρίδας»''.
Μερικές μέρες αργότερα, ο Ευάγγελος Βενιζέλος πραγματοποίησε την αποχαιρετιστήρια ομιλία του στη Βουλή, δηλώνοντας ταυτόχρονα μάχιμος και ενεργός πολίτης.
Πηγές
Κατηγορία:Έλληνες υπουργοί Οικονομικών Κατηγορία:Βουλευτές Α΄ Θεσσαλονίκης Κατηγορία:Καθηγητές Νομικής Πανεπιστημίου Θεσσαλονίκης Κατηγορία:Έλληνες υπουργοί Μεταφορών και Επικοινωνιών Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Πολιτισμού Κατηγορία:Έλληνες υπουργοί Ανάπτυξης Κατηγορία:Έλληνες υπουργοί Εθνικής Άμυνας Κατηγορία:Έλληνες υπουργοί Τύπου και Μέσων Μαζικής Ενημέρωσης Κατηγορία:Έλληνες υφυπουργοί Προεδρίας Κατηγορία:Βουλευτές εκλεγμένοι με το ΠΑΣΟΚ Κατηγορία:Αρχηγοί του ΠΑΣΟΚ Κατηγορία:Αντιπρόεδροι της Κυβέρνησης της Ελλάδας Κατηγορία:Έλληνες υπουργοί Εξωτερικών Κατηγορία:Έλληνες Συνταγματολόγοι Κατηγορία:Βουλευτές εκλεγμένοι με τη Δημοκρατική Συμπαράταξη Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα
Ε.Σ.ΚΑ. Νότιας Αττικής 2003-2004 (Άνδρες)
Στο '''Πρωτάθλημα καλαθοσφαίρισης Α' Κατηγορίας Ανδρών Ε.Σ.Κ.Α. & Ε.Σ.ΚΑ.Ν.Α. 2003–04''', νικήτρια ομάδα αναδείχτηκε στην ΕΣΚΑΝΑ ο Ίκαρος Νέας Σμύρνης, ο οποίος έτσι κέρδισε την άνοδό του στην Γ΄ εθνική κατηγορία. Για μία ακόμα χρονιά ο Εθνικός δεν τα κατάφερε, τερματίζοντας στη δεύτερη θέση. Για πρώτη φορά γνώρισαν τον υποβιβασμό οι 5 τελευταίες ομάδες της κατάταξης. Η τελική βαθμολογία ήταν:
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 '''Βαθμολογία Α' Ε.Σ.ΚΑ.Ν.Α. 2003–04''' 20px|Α2
Εξωτερικοί σύνδεσμοι
2003 2004 Ανδρες Νοτια Αττικη Ανδρες Νοτια Αττικη Ανδρες
Αηδονοχώρι Κοζάνης
Το Αηδονοχώρι είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Νεάπολης, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Βοΐου του νομό Κοζάνης, στο γεωγραφικό διαμέρισμα Μακεδονίας.
Γεωγραφία
Το Αηδονοχώρι είναι ορεινός οικισμός στο δυτικό τμήμα του νομού Κοζάνης και ανήκει στην ευρύτερη περιοχή των χωριών του Βοΐου. Βρίσκεται δυτικά του ποταμού Αλιάκμονα και της Νεάπολης (3 χλμ.), πάνω στην επαρχιακή οδό Κοζάνης-Ιωαννίνων (ΕΟ 20) και σε μέσο σταθμικό υψόμετρο 740. Απέχει 51 χλμ. περίπου Δ. της Κοζάνης.
Ιστορικά στοιχεία
Η περιοχή του Αηδονοχωρίου είχε κατοικηθεί από την αρχαιότητα, όπως φαίνεται από διάφορα ευρήματα (πιθάρια με οστά, αγγεία, αγαλματίδια κ.λπ). Το χωριό πιθανόν να υπήρχε από τον 17ο αιώνα με την ονομασία «Γαϊδουροχώρι». Στα τέλη του 19ου αιώνα, το Αηδονοχώρι ήταν ένα κομψό χωριό στη Νασέλτσικα στα χρόνια της Οθωμανικής Αυτοκρατορίας. Τότε διοικείτο με το σύστημα της «Μουχταρογεροντίας» (πρόεδρος «μουχτάρης» και τέσσερις σύμβουλοι «αζάδες»). Είναι από τους λίγους οικισμούς που παραλήφθηκαν από τις βουλγαρικές στατιστικές του Βασίλη Καντσόφ και του Ντιμίταρ Μίσεφ, από τις αρχές του 20ού αιώνα. Σύμφωνα με στατιστικά στοιχεία του Ελληνικού Προξενείου στην Ελασσόνα από το 1904, υπήρχαν 150 Έλληνες χριστιανοί που ζούσαν στο Αηδονοχώρι.
Τοπική κοινότητα
Η τοπική κοινότητα Αηδονοχωρίου είναι χαρακτηρισμένη ως αγροτικός ορεινός οικισμός, με έκταση 9,870 χμ² (2011). Περιλαμβάνει και τον οικισμό Καλλιστράτι.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός είχε ενταχθεί στην ελληνική επικράτεια από το 1912 και εμφανίζεται με 213 κατοίκους, το 1913. Επίσημα, αναγνωρίστηκε το 1918 και προσαρτήθηκε στην κοινότητα Λειψίστης του νομού Κοζάνης. Το 1929 ορίστηκε έδρα της κοινότητας Αηδονοχωρίου και το 1986 προσαρτήθηκε στον δήμο Νεάπολης. Με το ΦΕΚ 87Α - 07/06/2010 αποσπάστηκε από τον δήμο Νεάπολης και προσαρτήθηκε στον δήμο Βοΐου.
Εκδηλώσεις
Το πανηγύρι του Αηδονοχωρίου στις 2 Μαΐου (ανακομιδή λειψάνων Αγ. Αθανασίου)
Εξωτερικοί σύνδεσμοι
Κατηγορία:Χωριά του νομού Κοζάνης Κατηγορία:Δήμος Βοΐου
Πσαταβάν
Το Πσαταβάν (αρμενικά: Փշատավան, παλαιότερα γνωστό ως Ιγκνταλί ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 2,827 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Κάρολος ΙΒ΄ της Σουηδίας
thumb|220px|Ο Κάρολος όταν ενθρονίσθηκε, σε ηλικία 15 ετών. Πίνακας του Ντάβιντ Κλέκερ Έρενστραλ, 1697. Ο Κάρολος ΙΒ΄ (Karl XII, 17 Ιουνίου 1682 - 30 Νοεμβρίου 1718) ήταν βασιλιάς της Σουηδίας (1697-1718). Η αρίθμησή του ως ΙΒ΄ βασίζεται στη μυθική ιστορία της χώρας· στην πραγματικότητα είναι ο Κάρολος ΣΤ΄.
Ανέβηκε στον θρόνο στα δεκαπέντε του χρόνια και οδήγησε στα δεκαοκτώ του τη Σουηδία στον Μεγάλο Βόρειο Πόλεμο εναντίον όλων των γειτόνων της, που διαμφισβήτησαν την κυριαρχία της στη Βαλτική. Νίκησε τους Δανούς, τους Ρώσους, τους Πολωνούς και τους Σάξονες, ανεβοκατέβαζε βασιλείς στην Πολωνία, νίκησε και πάλι τους Ρώσους στο έδαφός τους και υπέστη τελικά συντριπτική ήττα από τους τελευταίους στην Πολτάβα. Κατέφυγε στην Οθωμανική αυτοκρατορία και μετά από περιπετειώδη διαμονή πέντε ετών επέστρεψε στη Σουηδία. Συνέχισε τους πολέμους και στα τριάντα έξι του σκοτώθηκε ενώ πολιορκούσε ένα φρούριο στη Νορβηγία.
Επανέλαβε τους άθλους του Γουσταύου Αδόλφου στην Ευρώπη, και μολονότι ή ήττα του στην Πολτάβα σήμανε το τέλος της Σουηδικής Αυτοκρατορίας, θεωρήθηκε και θεωρείται έως και σήμερα από πολλούς συμπατριώτες του εθνικός ήρωας και μαζί με τον προκάτοχό του Γουσταύο Αδόλφο ως οι καλύτεροι μονάρχες στην ιστορία της Σουηδίας.
Ανατροφή και ανάρρηση
Ψηλός και δυνατός, με εξαίρετη σωματική κατασκευή, εκπαιδεύτηκε αποκλειστικά για τον πόλεμο. Κυνηγούσε αρκούδες με μόνο όπλο ένα ξύλινο δίκρανο, κολυμπούσε σε παγωμένα νερά, έσκαζε τα άλογά του στο τρέξιμο και διοργάνωνε ψευτομάχες όπου τόσο αυτός όσο και οι φίλοι του κινδύνευαν να σκοτωθούν. Περιφρονούσε τον κίνδυνο και τις στερήσεις και απαιτούσε την ίδια στάση από τα στρατεύματά του. Ακόμα και η θεωρητική εκπαίδευσή του είχε σχέση με τον πόλεμο. Έμαθε μαθηματικά, που του χρειάζονταν για το πυροβολικό του, και λατινικά για να εμπνευστεί από το έργο του Κόιντου Κούρτιου Ρούφου για τον Αλέξανδρο. Είχε μεγάλη ικανότητα αντίληψης αλλά μικρή υπομονή και η ακλόνητη πίστη του στο θεόδοτο βασιλικό του αξίωμα του στέρησε εν μέρει τη δυνατότητα κάποιων πιθανών ελιγμών. Ποτέ δεν έδωσε όρκο που θα περιόριζε τις απόλυτες εξουσίες του και φόρεσε μόνος του το στέμμα κατά την τελετή της στέψης του, ύστερα από επτάμηνη μόνο επιτροπεία.
Ο συνασπισμός και οι πρώτες επιχειρήσεις κατά της Σουηδίας
Όταν ο δεκαπενταετής Κάρολος ανέβηκε στο θρόνο (1697) η Σουηδία ήταν η μεγαλύτερη δύναμη της ΒΑ Ευρώπης, διαθέτοντας ένα υπερσύγχρονο (για τα δεδομένα της εποχής) στράτευμα, χάρη στο οποίο είχε προσαρτήσει ολόκληρη τη Φινλανδία και διάφορα γερμανικά, δανικά και ρωσικά εδάφη.
Οι γείτονές της είδαν στο νεαρό της ηλικίας του Καρόλου την ευκαιρία να επωφεληθούν. Ένας Λεττονός ευγενής, ο Γιόχαν φον Πάτκουλς, οργάνωσε την όλη κίνηση κατά της Σουηδίας. Όταν ο Κάρολος ΙΒ΄, στηριζόμενος στις υπόλοιπες τάξεις του βασιλείου, περιέστειλε τις καταχρήσεις των ευγενών και κατάσχεσε κτήματά τους, ο Πάτκουλς, Σουηδός υπήκοος ων, διαμαρτυρήθηκε εντονότατα και κατηγορήθηκε για προδοσία. Διέφυγε στην Πολωνία, ζήτησε συγχώρηση από τον νεαρό Κάρολο ΙΒ΄, δεν του δόθηκε, και το 1698 υπέβαλε στον βασιλιά της Πολωνίας σχέδιο για τον διαμελισμό της Σουηδικής αυτοκρατορίας. Αυτός το υιοθέτησε και το Νοέμβριο του 1699 το βασίλειο Δανίας-Νορβηγίας υπό τον Φρειδερίκο Δ΄, η Σαξονία-Πολωνολιθουανική Κοινοπολιτεία υπό τον Αύγουστο τον Ισχυρό και η Ρωσία του Μεγάλου Πέτρου, υπέγραψαν τη μυστική Συνθήκη του Πρεομπραζένσκογιε, με την οποία δεσμεύονταν ότι θα αναλάμβαναν κοινή δράση για να εκδιώξουν τους Σουηδούς από τα εδάφη τους. Οι στρατιωτικές επιχειρήσεις ξεκίνησαν στις αρχές του 1700, διήρκεσαν 21 έτη και έμειναν στην ιστορία ως ο Μεγάλος Βόρειος Πόλεμος.
Στα τέλη του 1699 ο δεκαοκτάχρονος Κάρολος έστειλε ένα στρατιωτικό απόσπασμα για να ενισχύσει τον εξάδελφο και επ’ αδελφή γαμπρό του Δούκα του Χόλσταϊν-Γκόττορπ στην αναμενόμενη εναντίον του επίθεση από τη Δανία, που εκδηλώθηκε αμέσως μετά. Ταυτόχρονα σαξονικός στρατός εισέβαλε στη Λιβονία και τον Φεβρουάριο του 1700 πολιόρκησε την πολυπληθέστερη πόλη της σουηδικής επικράτειας, τη Ρίγα. Τον Αύγουστο η Ρωσία κήρυξε τον πόλεμο στη Σουηδία και επιτέθηκε στις κτήσεις της στην Ίνγκρια (η περιοχή όπου λίγο αργότερα ιδρύθηκε η Αγία Πετρούπολη) και στην Εσθονία.
Ο πόλεμος κατά Δανίας και Ρωσίας. Νάρβα
Όταν οι ειδήσεις για τις εχθρικές ενέργειες έφτασαν στη Στοκχόλμη, στο ανακτοβούλιο ακούστηκαν διάφορες απόψεις για την αντιμετώπιση της κατάστασης, οι περισσότερες από τις οποίες ήταν υπέρ της διάσπασης της εναντίον της Σουηδίας συμμαχίας με χωριστές διαπραγματεύσεις. Ο Κάρολος, αφού άκουσε πολλή ώρα σιωπηλός, είπε: «Κύριοι, έχω αποφασίσει να μη αναμιχθώ ποτέ σε ένα άδικο πόλεμο αλλά και να μη τερματίσω ένα δίκαιο παρά μόνο με την καταστροφή των εχθρών μου».
Ο Κάρολος εξεστράτευσε πρώτα κατά της Δανίας. Εισέβαλε με 8.000 άντρες και σύντομα υποχρέωσε τον επίσης εξάδελφό του Φρειδερίκο Δ΄ σε συνθηκολόγηση με την Ειρήνη του Τράβενταλ που εξασφάλισε την ακεραιότητα του Χόλσταϊν (Αύγουστος 1700) και απέφερε στον Κάρολο 200.000 τάλληρα. Στην επίθεσή του κατά της Δανίας είχε τη ναυτική υποστήριξη Βρετανών και Ολλανδών που ενδιαφέρονταν να παραμείνουν ανοιχτά τα στενά του Όρεσουντ.
Ύστερα στράφηκε κατά της Ρωσίας αφού πρώτα ο Σουηδός στρατηγός Ντάλμπεργκ υποχρέωσε τους Σάξονες να λύσουν την πολιορκία της Ρίγας. Βάδισε μέσα από έλη και επικίνδυνα περάσματα και εμφανίστηκε στα νώτα του ρωσικού στρατού, που είχε έρθει για να ανακουφίσει τους Σάξονες, στη Νάρβα της Εσθονίας. Το Νοέμβριο του 1700 ο Κάρολος με οκτώ χιλιάδες άντρες επιτέθηκε, ενώ μαινόταν η χιονοθύελλα, σε ρωσικό στρατό σαράντα χιλιάδων αντρών, τον διέσπασε και κατήγαγε μεγάλη νίκη. Οι στρατηγοί του τον πίεσαν να βαδίσει κατά της Μόσχας και να συντρίψει οριστικά τον Πέτρο. Αλλά μπροστά τους ήταν ο ρωσικός χειμώνας και η ρωσική απεραντοσύνη. Ο Κάρολος φέρθηκε αυτή τη φορά συνετά –και το μετάνιωσε.
Ο πόλεμος κατά του Αύγουστου του Ισχυρού
Έπειτα ήρθε η σειρά της Πολωνίας, βασιλιάς της οποίας και μέγας δούκας της Λιθουανίας ήταν ο Αύγουστος Β΄ ο Ισχυρός, εκλέκτορας της Σαξονίας (εξάδελφος κι αυτός όλων). Ο Κάρολος βάδισε εναντίον της και η Πολωνία -τυπικά ουδέτερη μέχρι στιγμής γιατί ο Αύγουστος είχε αρχίσει τον πόλεμο ως εκλέκτορας της Σαξονίας μόνο- ζήτησε διαπραγματεύσεις αλλά ο Κάρολος αγνόησε το πολωνικό αίτημα παρά το ότι η σουηδική Δίαιτα (Ρίκσνταγκ) το υποστήριξε. Εισέβαλε στην Πολωνία, κατέλαβε τη Βαρσοβία τον Μάιο του 1702, νίκησε τους Σάξονες και Πολωνούς στη μάχη του Κλίσοβ τον Ιούλιο, πήρε την Κρακοβία, νίκησε πάλι τους αντιπάλους του στη μάχη του Πουλτούσκ τον Απρίλιο του 1703 και πήρε το Τόρουν.
Το 1704 ο Κάρολος εγκατέστησε στον θρόνο της Πολωνίας τον Στανίσλαο Λεστσύνσκι με αποτέλεσμα να ξεσπάσει εμφύλιος πόλεμος στη χώρα. Ο Αύγουστος πραγματοποίησε μία εκστρατεία αντιπερισπασμού, απέτυχε όμως, και στη μάχη του Φράουσταντ Σάξονες, Πολωνοί και οι σύμμαχοί τους Ρώσοι νικήθηκαν από τους Σουηδούς υπό τον Καρλ Γκούσταφ Ρένχιολντ (Σεπτέμβριος 1706). Ο Κάρολος εισέβαλε εν συνεχεία στη Σαξονία, κατέλαβε τη Δρέσδη και τη Λειψία, και ο Αύγουστος υποχρεώθηκε να παραιτηθεί από τον θρόνο της Πολωνίας και να παραδώσει στους Σουηδούς τον Πάτκουλ ο οποίος βασανίστηκε στον τροχό και αποκεφαλίστηκε. Καθένας ξεχωριστά από τους εχθρούς της Σουηδίας είχε ηττηθεί.
Ο πόλεμος κατά Ρωσίας. Πολτάβα
Μετά την ήττα στη Νάρβα, ο Πέτρος προχώρησε σε ριζική αναδιοργάνωση του ρωσικού στρατού, υιοθετώντας ευρωπαϊκά, και μάλιστα σουηδικά, πρότυπα. Οι ρωσικές δυνάμεις, τις οποίες ο Κάρολος δεν είχε φροντίσει να καταδιώξει και να εκμηδενίσει, επωφελούμενες από τις επιχειρήσεις του Καρόλου κατά τις Πολωνίας, εισέβαλαν και πάλι στην Ίνγκρια, όπου ο Πέτρος ίδρυσε το 1703 την Αγία Πετρούπολη. Το 1704 οι Ρώσοι ανακατέλαβαν τη Νάρβα. Παρά ταύτα ο Πέτρος έκανε απελπισμένες προτάσεις ειρήνης μέχρι και το 1708, που απορρίφθηκαν όμως από τον Κάρολο, ο οποίος επέμενε στα σύνορα του 1700.
Ο Κάρολος αποφάσισε να επιτεθεί στην ίδια τη Ρωσία έχοντας εξασφαλίσει τη συμμαχία του αταμάνου των Κοζάκων της Ουκρανίας, Ιβάν Μαζέπα. Εισέβαλε με ανεπαρκείς σχετικά δυνάμεις (35.000 άνδρες και άλλες 12.500 που ερχόταν από τη Λιβονία υπό τον Λέβενχάουπτ), καθώς ήταν υποχρεωμένος να αφήσει ισχυρές φρουρές στη Σουηδία, Πολωνία, Φινλανδία και σε όλες τις σουηδικές κτήσεις.
Τον Ιούλιο του 1708 νίκησε τριπλάσιες ρωσικές δυνάμεις στη μάχη του Χολοβτσίν (σήμερα στη Λευκορωσία), την οποία μάχη ο ίδιος θεωρούσε ως τη σημαντικότερη νίκη του. Βάδισε ύστερα προς τη Μόσχα, νικώντας όποτε συναντούσε ρωσικό στρατό, όχι όμως σε αποφασιστική μάχη. Ο Πέτρος συνάντησε τον Λέβενχάουπτ στη Λέσναγια (σήμ. στη Λευκορωσία) τον Σεπτέμβριο του 1708 και του προξένησε σοβαρότατες απώλειες σε άντρες αλλά κυρίως στα εφόδια που προοριζόταν για τον Κάρολο. Οι τύχες του πολέμου άρχισαν να αλλάζουν. Ο Στανίσλαος είχε μεγάλα προβλήματα στην Πολωνία και δεν μπορούσε να στείλει ενισχύσεις, η δε εξέγερση των Κοζάκων του Μαζέπα κατεπνίγη από τους Ρώσους. Ο τρομερός χειμώνας εκείνης της χρονιάς (πάγωσαν μέχρι και ο Ροδανός και τα κανάλια της Βενετίας), οι ασθένειες και οι στερήσεις είχαν μειώσει τον στρατό του Καρόλου σε 23.000 και η γραμμή εφοδιασμού του είχε καταστραφεί. Επί τόπου δεν υπήρχε τίποτε γιατί οι Ρώσοι εφήρμοζαν την τακτική της «καμένης γης».
Παρ’ όλα αυτά ο Κάρολος αποφάσισε να επιτεθεί στην Πολτάβα (σημ. στην Ουκρανία), όπου βρισκόταν οχυρωμένος ο Πέτρος με 45.000 άντρες (κατ’ άλλους 80.000). Ήταν μια παρακινδυνευμένη απόφαση γιατί εκτός των άλλων ο Κάρολος είχε πληγωθεί άσχημα στο πόδι πριν λίγες μέρες και δεν μπορούσε να σταθεί όρθιος. Η επίθεση, που την οδήγησε ο στρατηγός Ρένχιολντ στις 27 Ιουνίου 1709, άρχισε καλά αλλά κατέληξε σε πλήρη καταστροφή του σουηδικού στρατού από το αναδιοργανωμένο επί σουηδικών προτύπων προβολικό των Ρώσων. Ο Κάρολος, που είχε μεταφερθεί στο πεδίο της μάχης πάνω σε φορείο, κατόρθωσε ν΄ανεβεί σ’ ένα άλογο και να διαφύγει με χίλιους άντρες αλλά ο Λέβενχάουπτ με ό,τι απέμεινε από τον σουηδικό στρατό παραδόθηκε σε λίγες μέρες.
Στην Οθωμανική Αυτοκρατορία
Ο Κάρολος κατέφυγε στο Μπέντερ της Μολδαβίας, στην οθωμανική επικράτεια. Σχηματίστηκε εκεί μια σουηδική παροικία, το Κάρλσταντ, αποτελούμενη από όσους έφυγαν μαζί του, από άλλους που κατέφθαναν διαρκώς και από γυναικόπαιδα των Σουηδών αιχμαλωτισμένα από τους Ρώσους, που εξαγόρασε ο Σουλτάνος χάριν του Καρόλου. Μόλις θεραπεύτηκε το τραύμα του, ο Κάρολος άρχισε τις στρατιωτικές ασκήσεις του μικρού στρατού του.
Με την παρότρυνση και τις συμβουλές του Καρόλου, οι Τούρκοι διεξήγαγαν ένα επιτυχή πόλεμο κατά της Ρωσίας το 1710-1711. Ο Πέτρος, παγιδευμένος στον ποταμό Προύθο, σώθηκε δωροδοκώντας τον Μεγάλο Βεζύρη. Δέχθηκε όλους τους βαρείς όρους των Τούρκων, ένας από τους οποίους ήταν και η ακώλυτη επιστροφή του Καρόλου στη Σουηδία. Αυτός, που ερχόταν να λάβει μέρος στη μάχη, βρέθηκε προ συμφωνίας και εξεμάνη. Έπεισε τον Σουλτάνο να καθαιρέσει τον Βεζύρη αλλά νέα δωροδοκία του νέου βεζύρη επικύρωσε τη συμφωνία.
Η πίεση που ασκούσε ο Κάρολος στην Πύλη και η εν γένει συμπεριφορά των Σουηδών, κούρασαν τον σουλτάνο που τους ζήτησε να εγκαταλείψουν την επικράτειά του. Ο Κάρολος αρνήθηκε και σώμα 12.000 γενιτσάρων στάλθηκε για να τον εξαναγκάσει. Αμύνθηκε απεγνωσμένα, σκοτώνοντας ιδιοχείρως δέκα Τούρκους, τελικά όμως απήχθη στο Διδυμότειχο. Έμεινε εκεί είκοσι μήνες σε κατάσταση ημιαιχμαλωσίας.
Εν τω μεταξύ ο Αύγουστος επανήλθε στον πολωνικό θρόνο, ο Στανίσλαος κατέφυγε στην Αλσατία, η Ρωσία κατέλαβε τη Φινλανδία και προσήρτησε την Ουκρανία και όλοι οι γείτονες της Σουηδίας της αποσπούσαν εδάφη.
Το τέλος
Ο Κάρολος έφυγε τελικά από το Διδυμότειχο το Σεπτέμβριο του 1714 και μετά 15 μόλις ημερών ιππασία έφτασε στο Στράλσουντ, ένα από τα ελάχιστα εναπομείναντα προπύργια της Σουηδίας στην ηπειρωτική Ευρώπη. Εκεί πολιορκήθηκε από τον βρετανικό και δανικό στόλο και δύναμη 36.000 ανδρών, ενώ η Σουηδία ήταν σε εμπόλεμη κατάσταση και με το Αννόβερο, την Πρωσία, τη Σαξονία και τη Ρωσία. Όταν η πόλη και τα τείχη κατέρρευσαν από τις βολές του πυροβολικού, ο Κάρολος μπήκε σ’ ένα πλοιάριο και πέρασε υπό το εχθρικό πυρ στη Σουηδία, στην Κάρλσκρουνα (Δεκέμβριος 1715).
Τον υποδέχτηκε ο Γκέοργκ φον Γκαιρτς, ένας διπλωμάτης του δουκάτου του Χολσατάιν-Γκόττορπ, που εξελίχθηκε σε υπερυπουργό του Καρόλου, σε «μεγάλο βεζύρη» όπως τον επονόμασαν οι Σουηδοί. Ο Γκαιρτς ανέλαβε να πραγματοποιήσει τα σχέδια του βασιλιά για τη συνέχιση του πολέμου από την οποία ο Κάρολος δεν παραιτούνταν. Επιστρατεύτηκαν μέχρι και δεκαπεντάχρονοι έφηβοι, συγκεντρώθηκαν όλα τα σιδηρά αντικείμενα για τις πολεμικές ανάγκες, φορολογήθηκαν τα πάντα. Ο Γκαιρτς υποτίμησε το νόμισμα εκδίδοντας ομόλογα πληρωτέα «εν ευθέτω χρόνω» με καταστρεπτικές συνέπειες για τη σουηδική οικονομία, και προσπάθησε με διπλωματικές ενέργειες να διασπάσει τη συμμαχία των εχθρών της Σουηδίας. Τα σχέδιά του όμως απέτυχαν γιατί προσέκρουσαν, εκτός των άλλων, και στην ισχυρογνωμοσύνη του Καρόλου.
Το 1716 και το 1717 ο Κάρολος εισέβαλε στη Νορβηγία, που ήταν τότε δανικό έδαφος, αλλά αποκρούστηκε με σοβαρές απώλειες και τις δύο φορές. Το 1718 επανέλαβε την επίθεση και στις 11 Δεκεμβρίου, ενώ πολιορκούσε το Φρέντρικσχαλντ (σήμ. Χάλντεν) σκοτώθηκε στα τριάντα έξι του από μια σφαίρα που διαπέρασε το κρανίο του.
thumb|right|Από τη νεκροψία του Καρόλου, το 1916.
Αποτίμηση
Κατά τον 19ο αιώνα, στην εποχή του ρομαντικού εθνικισμού, ο Κάρολος θεωρήθηκε εθνικός ήρωας της Σουηδίας.
Λογοτεχνική ανάπλαση της εποχής, και ειδικά των πρώτων φάσεων του Μεγάλου Βορείου Πολέμου, με ψυχολογικά πορτραίτα του Πέτρου και του Καρόλου, περιέχονται στη μυθιστορηματική βιογραφία του Αλεξέι Τολστόι «Πέτρος Α΄» (ελλην. μετάφρ. Κώστα Μερτβάγου, εκδ. «Χαραυγή», 1956)
Εξωτερικοί σύνδεσμοι
Κατηγορία:Βασιλείς της Σουηδίας Κατηγορία:Οίκος του Βίττελσμπαχ Κατηγορία:Πρωταγωνιστές του Μεγάλου Βορείου Πολέμου Κατηγορία:Προτεστάντες μονάρχες
Τζόρνταν Χέντερσον
O Τζόρνταν Χέντερσον (Jordan Henderson, 17 Ιουνίου 1990) είναι Άγγλος ποδοσφαιριστής που αγωνίζεται στη Αλ Ετιφάκ και στην Εθνική Αγγλίας στη θέση του μέσου.
Σε συλλόγους
Η καριέρα του ξεκίνησε το 2008 από τη Σάντερλαντ, ομάδα της γενέτειράς του, στην οποία έμεινε για τρία χρόνια. Το 2011 υπέγραψε στη Λίβερπουλ και από το 2015 είναι ο αρχηγός της ομάδας. Με τη Λίβερπουλ έχει κατακτήσει ένα Λιγκ Καπ Αγγλίας και έχει φτάσει σε έναν τελικό Τσάμπιονς Λιγκ (2017-2018) και σε έναν τελικό Γιουρόπα Λιγκ (2015-2016). Τη σεζόν 2018-19 ο Χέντερσον κατέκτησε το Τσάμπιονς Λιγκ με τη Λίβερπουλ και σήκωσε το τρόπαιο ως αρχηγός της ομάδας. Την επόμενη χρονιά κατέκτησε την Πρέμιερ Λιγκ και έγινε ο πρώτος αρχηγός που σηκώνει το τρόπαιο της Πρέμιερ Λιγκ στην ιστορία της ομάδας και ο πρώτος γενικά μετά το 1990. Tην ίδια σεζόν ψηφίστηκε παίκτης της χρονιάς απο την Ένωση Συντακτών, κερδίζοντας αναγνώριση για την συμβολή του στην ομάδα και τις ηγετικές του ικανότητες.
Στην εθνική ομάδα
Έχει παίξει από το 2009 ως το 2013 στις ομάδες Νέων U19, U20 και U21 της Αγγλίας. Από το 2010 παίζει στην Εθνική Αγγλίας, με την οποία έχει συμμετάσχει στα Euro του 2012 και του 2016 και στα Μουντιάλ του 2014 και του 2018.
Tιτλοι
Τσάμπιονς Λιγκ: 2018-19
ΟΥΕΦΑ Σούπερ Καπ: 2019
Παγκόσμιο Κύπελλο Συλλόγων: 2019
Πρέμιερ Λιγκ: 2019-20
Κυπελλο Αγγγλιας: 2021-22
Παραπομπές
Κατηγορία:Άγγλοι ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σάντερλαντ ΑΦΚ Κατηγορία:Ποδοσφαιριστές Κόβεντρι Σίτι Κατηγορία:Ποδοσφαιριστές Εθνικής Αγγλίας Κ21 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Τρίτη
Η Τρίτη είναι η τρίτη κατά σειρά ημέρα της εβδομάδας, αν λάβουμε ως πρώτη μέρα την Κυριακή· άλλες φορές αναφέρεται ως δεύτερη ημέρα της εβδομάδος αν λάβουμε ως πρώτη ημέρα τη Δευτέρα.
Για τους Έλληνες, η Τρίτη (η ημέρα της πτώσης της Κωνσταντινούπολης) θεωρείται άτυχη ημέρα. Το ίδιο ισχύει και στον ισπανόφωνο πληθυσμό όπου μια παροιμία λέει «En martes, ni te cases ni te embarques» (Την Τρίτη, μη παντρεύεσαι και μη ξεκινάς ταξίδι). Και για τους Έλληνες και για τους Ισπανούς αν η 13η ημέρα του μήνα συμπέσει με την Τρίτη θεωρείται πολύ άτυχη για τους προληπτικούς, αν και σε άλλες χώρες άτυχη ημέρα θεωρείται η Παρασκευή όταν συμπέσει με την 13η ημέρα του μήνα.
Η Τρίτη είναι η ημέρα των εκλογών στις Η.Π.Α. Οι εκλογές πραγματοποιούνται την Τρίτη που ακολουθεί την πρώτη Δευτέρα του Νοεμβρίου, μετά από νόμο του 1845 για τις προεδρικές εκλογές και επεκτάθηκε το 1875 για τις βουλευτικές εκλογές και το 1914 για τις εκλογές γερουσιαστών. Η Τρίτη ήταν πρακτικά η πρώτη ημέρα της εβδομάδας που βόλευε για ψηφοφορία το 19ο αιώνα, μια και οι πολίτες έπρεπε να ταξιδέψουν μια ολόκληρη ημέρα για να ψηφίσουν και δεν ήθελαν να ξεκινήσουν την Κυριακή, ημέρα που πήγαιναν στην εκκλησία.
Εξωτερικοί σύνδεσμοι
Κατηγορία:Ημέρες
Λαρυγγισμός της Τούβα
Ο λαρυγγισμός της Τούβα, γνωστός και ως χούμεϊ (τουβανικά: хөөмей, μογγολικά: хөөмий) είναι ένας από τους διάφορους λαρυγγισμούς, που χρησιμοποιούνται στη Μογγολία, τη Σιβηρία και την Τίβα. Ο εν λόγω λαρυγγισμός το 2019, έγινε μέρος Άυλης Παγκόσμιας Κληρονομιάς, της UNESCO. Εν συντομία, χαρακτηριστικό της τεχνικής αυτής είναι η αναπαραγωγή ενός βασικού φθόγγου και ταυτόχρονη αναπαραγωγή άλλου ή άλλων φθόγγων. Η ιστορία του λαρυγγισμού της Τουβά χρονολογείται αιώνες πίσω. Πολλοί άνδρες βοσκοί στη Μογγολία γνωρίζουν αυτήν τεχνική, ενώ τα τελευταία χρόνια και πολλές γυναίκες έχουν αρχίσει να ασκούν αυτήν την τεχνική.
Εθνομουσικολόγοι που μελετούν αυτήν την τεχνική χούμεϊ, τη χαρακτηρίζουν άκρως σημαντική για την περιοχή, η οποία έχει τις ρίζες της στον ποιμενικό ανιμισμό - και χρησιμοποιείται έως και σήμερα. Σε πολλές περιπτώσεις οι τραγουδιστές ψάχνουν τις ιδανικές φυσικές τοποθεσίες — όπως ποτάμια και βουνά — για να υποστηριχθούν όσο γίνεται καλύτερα κι από το (φυσικό) περιβάλλον τους. Στον ανιμιστικό κόσμο αυτής της περιοχής, η πνευματικότητα των αντικειμένων δεν έχει να κάνει απλώς με το σχήμα και την τοποθεσία αλλά και με τον ήχο. Έτσι, σε πολλές περιπτώσεις οι τραγουδιστές προσπαθούν να μιμηθούν ήχους της φύσης.
Οι βασικοί φθόγγοι που χρησιμοποιούνται προέρχονται κυρίως από την κεντρική Ντο, και είναι μεταξύ Μι και Σολ. Οι άνθρωποι της Τούβα, θεωρούνται ότι έχουν μεγάλο μουσικό εύρος της φωνής και μάλιστα είναι πρωτοπόροι στην αναπαραγωγή της έκτης αρμονικής. Μερικές από τις τεχνικές που χρησιμοποιούνται για τον λαρυγγισμό έχουν τη δική τους ονομασία, όπως το Khorekteer (τραγούδι από το στήθος) ή και το Sygyt (σφύριγμα), ή, τέλος, το Kargyraa (βαθύς ήχος). Κατά τα μέσα της δεκαετίας του 2010, ο λαρυγγισμός άρχισε να γίνεται περισσότερο γνωστός και στον υπόλοιπο κόσμο, μερικοί παράγοντες που βοήθησαν ήταν η χρησιμοποίηση του από το folk metal συγκρότημα The Hu. Μάλιστα το τραγούδι του "Black Thunder", δείγμα της τεχνικής, χρησιμοποιήθηκε και στο βιντεοπαιχνίδι Star Wars Jedi: Fallen Order (2019).
Εξωτερικοί σύνδεσμοι
Κατηγορία:Φωνητική μουσική Κατηγορία:Πολιτιστική κληρονομιά Κατηγορία:Ανθρώπινη φωνή
Γιώργος Χατζηκωστής
Βίος
Ο Γεώργιος Χατζηκωστής γεννήθηκε στην Κάτω Πάφο το 1936. Φοίτησε για ένα χρόνο (1947-1948) στο Γυμνάσιο Μόρφου και ολοκλήρωσε τις γυμνασιακές του σπουδές στο Γυμνάσιο Πάφου (1948-1953). Σπούδασε φιλολογία στο Πανεπιστήμιο Αθηνών (1953-1958) με υποτροφία του Ιδρύματος Κρατικών Υποτροφιών (Ι.Κ.Υ.). Κατά τη διάρκεια των σπουδών του διετέλεσε μέλος του Συμβουλίου της Εθνικής Φοιτητικής Ενώσεως Κυπρίων (ΕΦΕΚ) και μετέσχε ενεργώς σε όλες τις δραστηριότητες της που είχαν σχέση με τον απελευθερωτικό αγώνα της Κύπρου. Αργότερα (1970-1971), με υποτροφία της Βρετανικής Κοινοπολιτείας, έκανε μεταπτυχιακές σπουδές στα παιδαγωγικά στο Πανεπιστήμιο του Nottingham (Αγγλία), από το οποίο πήρε Diploma in Education. Κατά την περίοδο αυτή υπηρέτησε ως γραμματέας της εφορείας του ελληνικού σχολείου της πόλης του Nottingham. To 1974 και το 1978 παρακολούθησε θερινά μαθήματα ιταλικής γλώσσας και λογοτεχνίας στο Πανεπιστήμιο της Perugia στην Ιταλία, ως υπότροφος της Ιταλικής κυβέρνησης.